Príloha č. 3
ZADANIE PRE VYPRACOVANIE UŠ „MAGNETKA“

1. IDENTIFIKAČNÉ ÚDAJE:
Zadávateľ: ÚHA mesta Košice
ROZSAH RIEŠENIA:
tvorí širšie územie a riešené územie - viď. obrazová príloha
- širšie územie, ktoré je potrebné brať do úvahy a ktoré vplýva na vývoj riešeného územia 
- riešené územie – je zo západu ohraničené riekou Hornád, zo severu ulicou pri Hrušove, z východu Americkou triedou a z juhu Hlinkovou a Prešovskou

2. ÚVOD:
Dôvod obstarávania UŠ:
- potreba riešenia lokality z širšieho urbanistického hľadiska (nerovnomerné rozloženie funkcií v meste)
- potreba vytvorenia investičného programu (IP) a revitalizačného plánu pre brownfield (BRP) v rámci projektu RETINA
- investičný program (IP) pre lokalitu Magnezitárska bude riešený formou urbanistickej štúdie, ktorá by mala napomôcť začatiu revitalizačného procesu bývalej priemyselnej zóny

- UŠ by mala stanoviť postup a charakter možných investičných aktivít smerujúcich k revitalizácii stagnujúceho územia, poskytnúť reálny obraz o možnostiach a ponukách pre zahraničných a domácich investorov
- UŠ by mala pomôcť definovať novú identitu pre celý severovýchodný kvadrant mesta, aj pre existujúci brownfield
- UŠ bude súčasťou medzinárodného projektu Retina, podkladom pre overenie a zhodnotenie vytvorenej metodológie v oblasti TF 2 – Urban and environment, takisto bude záverečným lokálnym dokumentom, ktorý využije a odprezentuje všetky poznatky, ktoré partneri v projekte Retina v danej oblasti zhromaždili a vytvorili

Hlavné ciele riešenia UŠ:
- vytvorenie nového severného centra mesta „Magnetu“ pre okolitú spádovú oblasť (sídliská Podhradová, Mier, Ťahanovce, Furča, obec Ťahanovce)
- intenzifikácia, funkčná a priestorová transformácia územia pre občiansku vybavenosť, kultúru, bývanie, šport a rekreáciu s charakteristikami a kvalitami trvalo udržateľného rozvoja
- vyriešiť dopravné napojenie územia ako aj dopravu v území (automobilovú, koľajovú, verejnú, cyklistickú, pešiu)
– vytvorenie prepojenia s rekreačnou časťou Anička; návrh na zakomponovanie rieky Hornád (vodného prvku - prípadne odkazu naň) do riešenej časti
- vytvorenie manuálu (projektového programu IP a BRP) pre efektívnu revitalizáciu - koordinovaný časový, priestorový a funkčný rozvoj územia (s maximálnym ohľadom na súčasný majetkovoprávny stav)
- vytvorenie identity pre severnú časť mesta

3. VSTUPNÉ PODMIENKY:
Vstupné podklady:
- záväzné časti z ÚPN – VÚC Košického kraja
- záväzné časti z ÚPN HSA Košice
- overovacia štúdia MČ Ťahanovce – máj 2010, Ing. arch. Fabian (časť komplex. výkresu)
- overovacia štúdia Ťahanovce – december 2011, Ing. arch. Lami (výkres dopravy)
- súťaž Americká – magnezitárska Košice (ÚPN Z Ťahanovce IV. V. stavba)
- ÚPN Z Ťahanovce
- GRAPHIC OUTPUT Magnezitárska (RETINA)
- SWOT ANALÝZA Magnezitárska (RETINA)
- nadnárodná prípadová štúdia (TF2, TF3 - RETINA)
- katastrálna mapa, aktuálny stav k septembru 2011-11-02
- zoznam majiteľov pozemkov, stav k septembru 2011-11-02
- zoznam dotknutých orgánov a organizácií
- Košice - biotická a abiotická zložka (luxemburgské mapy) k nahliadnutiu
- MÚSES – miestny územný systém ekol. stability
- PD pre územné rozhodnutie „Protipovodňové opatrenia“ (SVP)
- Mapa povodňového ohrozenia a mapa povodňového rizika (SVP 2011) k nahliadnutiu
- štúdia areálu vodných športov, Anička 
- štúdiu prestavby nákladnej lanovky na osobnú, Magnezitárska-Bankov

4. POŽIADAVKY NA SPRACOVANIE ANALÝZY EXISTUJÚCICH PODMIENOK V ÚZEMÍ (prieskumy a rozbory):
Analýza kultúrno-historických hodnôt a rekreácie:
-	zhodnotiť stav objektov priemyselného areálu (ponechať/odstrániť)
-	vyhodnotiť súčasné využitie územia pre rekreáciu, šport, kultúru a potenciál územia pre tieto funkcie
Analýza stavu životného prostredia ochrany prírody a krajiny:
-	zhodnotiť stav životného prostredia – vzduch, pôda, podzemná voda - vyhodnotiť stav, druh a rozsah kontaminácie, prípadné súčasne existujúce zdroje znečistenia
-	rešpektovať a podporiť lokality a prvky definované v MÚSES
Analýza verejného dopravného vybavenia a technického vybavenia:
-	zhodnotenie súčasného stavu infraštruktúry
-	zhodnotenie súčasného stavu dopravných komunikácií, možností rozvoja alternatívnej dopravy (lanovka?)
Okrem iných dostupných podkladov previesť vyhodnotenie na základe identifikácie riešeného územia v mapách: Košice - biotická a abiotická zložka (luxemburgské mapy), Mapa povodňového ohrozenia a mapa povodňového rizika (SVP 2011). Relevantné javy, ktoré svojím spôsobom limitujú alebo preddefinujú efektívny spôsob využitie prezentovať v elaboráte.

Súhrnné zhodnotenie výsledkov analýzy = závery budú východiskom pre návrh koncepcie rozvoja riešeného územia:
sumarizácia pozitívnych a negatívnych javov v území (doplnenie SWOT analýzy) vyplývajúcich z urbanistických, krajinno-ekologických, sociálno-ekonomických, kultúrnych, technických prevádzkových a iných aspektov

5. POŽIADAVKY NA SPRACOVANIE NÁVRHU KONCEPCIE ROZVOJA RIEŠENÉHO ÚZEMIA
Pre návrh koncepcie územného rozvoja budú základným východiskom výsledky analýzy a zhodnotenie súčasného stavu podmienok v území a známych rozvojových zámerov. 

Všeobecné požiadavky na riešenie urbanistickej kompozície a funkčno-priestorového usporiadania územia:
-	preveriť súlad existujúcich prevádzok a stavieb s plánovaným využitím lokality ako aj ich pôsobenie v celkovej priestorovo-výtvarnej kompozícii územia
-	riešenie ochrany kultúrneho dedičstva: vybrané stavby bývalého priemyselného areálu (podľa analýzy) rekonštruovať, prípadne dostavať pre ich historicko-spoločenskú hodnotu („genius loci“)
-	požiadavky na riešenie rekreácie a športu: „ostrov“ pre vodné športy, viacúčelová hala (zimný štadión, výstavy, kult. podujatia), rozšírenie parku Anička na „ostrov“
-	na základe dostupných údajov odhadnúť požiadavky na riešenie enviromentálnych záťaží: rozsah, časová a finančná náročnosť na dekontaminačné práce
-	požiadavky na riešenie dopravy: terminál IDS, pešie a cyklistické chodníky, napojenia na okruhy mesta (peší prepoj ponad rieku na východ od železnice do parku Anička); (peší prepoj cez železničnú trať v úrovni terminálu IDS ), lanovka...
-	požiadavky na riešenie vodného hospodárstva, zásobovanie elektrickou energiou a plynom
-	požiadavky na tvorbu krajiny, ochranu prírody ekostabilizačné opatrenia: v maximálnej miere rešpektovať MÚSES, navrhnúť trvalo udržateľný charakter zástavby a využitia územia
-	požiadavky z hľadiska ochrany ŽP: vodohospodárske stavby – regulácia 
-	na základe dostupných analýz, kvalít a obmedzení územia, celosvetovej ako aj vnútroštátnej situácie navrhnúť spôsob, rozsah a „plán“ (jednotlivé kroky) revitalizačného procesu
-	navrhnúť, popísať a graficky prezentovať spôsob funkčného využitia a dopravnej obsluhy územia
-	navrhnúť, popísať a graficky prezentovať hlavné kompozičné zásady usporiadania územia, jeho výškové a priestorové zónovanie

POŽIADAVKY NA OBSAH, ROZSAH, SPOSOB SPRACOVANIA UŠ „MAGNETKA“
Textová časť:
Sprievodná správa, SWOT analýzy, návrh, legendy k graf. časti  v slovenskom a anglickom jazyku

Grafická časť:
Širšie vzťahy 								M 1:10 000
Analýza územia (prieskumy a rozbory)					M 1:  5 000
Komplexný urb. návrh a doprava					M 1:  5 000
3D zobrazenie, vizualizácia navrhovanej štruktúry, znázornenie hl. kompozičných prvkov a uličných profilov v perspektíve
Riešenie TI (voda, energetika)						M 1:  5 000
sprievodná fotodokumentácia

V priebehu spracovania je potrebné riešenie prerokovať s MÚ MČ Košice – Ťahanovce, Sídlisko Ťahanovce, s Krajským stavebným úradom (iniciátor regulatívu o spracovaní urbanistickej štúdie), MMK – referátom ÚHA, správcami komunikácií a správcami inžinierskych sietí a dotknutými majiteľmi pozemkov, so skupinou stakeholderov.

Urbanistická štúdia bude spracovaná digitálne a odovzdaná obstarávateľovi šesťkrát v analógovom tvare a jedenkrát ako digitálny záznam na magnetickom médiu. 

pozn. – Obstarávateľ poskytne urbanistickú štúdiu Krajskému stavebnému úradu, príslušnému stavebnému úradu, mestskej časti, MMK. Jedno paré archivuje a jedno paré používa orgán územného plánovania – UHA. 

	Obstarávateľom urbanistickej štúdie je orgán územného plánovania, v zmysle stavebného zákona Mesto Košice, zastúpené Útvarom hlavného architekta mesta Košice. Odborne spôsobilá osoba v zmysle stavebného zákona Ing. arch. Martin Jerguš.